за производството на преработени биологични храни, който се съставя с настоящия регламент, ще започне да се прилага едва от 1 януари 2024 г. Поради това е целесъобразно да се предвиди, че преработените биологични храни, произведени преди 1 януари 2024 г. с небиологични съставки от земеделски произход, които са включени в приложение IX към Регламент (ЕО) No 889/2008, може да се пускат на пазара след тази дата до изчерпване на наличните количества.
 (19)
 Сертификатите, които се издават на операторите от компетентните органи или — според случая — от контролните или надзорните органи в съответствие с член 35, параграф 1 от Регламент (ЕС) 2018/848, може да се издават от 1 януари 2022 г. Те обаче няма да бъдат предоставени на всички оператори на тази дата. В интерес на осигуряването на непрекъснатост на биологичното производство и чрез дерогация от член 35, параграф 2 от Регламент (ЕС) 2018/848, писмените доказателства, издадени на операторите от контролните или надзорните органи в съответствие с член 68 от Регламент (ЕО) No 889/2008 преди 1 януари 2022 г., следва да останат валидни до края на срока на валидност. Тъй като обаче съгласно член 38, параграф 3 от Регламент (ЕС) 2018/848 операторите подлежат на проверка на съответствието най-малко веднъж годишно и съгласно член 38, параграф 5 от същия регламент издаването на сертификата се основава на резултатите от тази проверка, срокът на валидност следва да не надхвърля 31 декември 2022 г.
 (20)
 В интерес на яснотата и правната сигурност настоящият регламент следва да се прилага от началната дата на прилагане на Регламент (ЕС) 2018/848. Поради причините, изложени в съображение 18 от настоящия регламент, обаче разпоредбите, отнасящи се до списъците с продукти за почистване и дезинфекция и до списъка с небиологични съставки от земеделски произход, предназначени да се използват за производството на преработени биологични храни, следва да се прилагат от 1 януари 2024 г.
 (21)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Активни вещества в продукти за растителна защита
 За целите на член 24, параграф 1, буква а) от Регламент (ЕС) 2018/848, в продуктите за растителна защита, които се използват в биологичното производство, както е посочено в приложение I към настоящия регламент, може да се съдържат само активните вещества, изброени в същото приложение, при условие че тези продукти за растителна защита:
 а)
 са разрешени съгласно Регламент (ЕО) No 1107/2009 на Европейския парламент и на Съвета (7);
 б)
 се използват в съответствие с условията за употреба, които са посочени в предоставените от държавите членки разрешения за съдържащите ги продукти; и
 в)
 се използват при спазване на условията, определени в приложението към Регламент за изпълнение (ЕС) No 540/2011 на Комисията (8).
 Член 2
 Торове, подобрители на почвата и хранителни вещества
 За целите на член 24, параграф 1, буква б) от Регламент (ЕС) 2018/848, в биологичното производство като торове, подобрители на почвата и хранителни вещества за хранене на растения, подобряване и обогатяване на торова постеля, отглеждане на водорасли или окръжаваща среда на аквакултурни животни може да се използват само продуктите и веществата,